Boeggoe en port – wolfshadowwhispers
my snot en hoes het my dag verwoes
toe bel ek my pa met my kwelvrae
hy sê toe ‘Seun drink boeggoe en port’
ek gryp toe my grieplyf en is vort
– drankwinkel toe gewapen met geld
(in hoop om griep se kind te verdrink
met die konkoksie-raad wat my pa my gegee het)
die swanger meisie agter die till
het my aangekyk, seker gedink ek’s gepil
maar die boeggoe brandy en port op gelui
terwyl ek my hoes senuagtig wou verberg in my trui
ek haas my toe huistoe in my half-komawaan
gooi helfte boeggoe brandy en helfte port in my glas
stik my gat af vir die doepa se krag
vergeet sommer my griep in die skrik
bel en vertel my pa en hy vra is ek getik
want in my griepwaansin het ek vergeet
net ‘n teelepel boeggoe by ‘n halfglas port, jy weet.
Maar glo my ek was lekker getrip
en griep het hom sommer weggeskrik.
‘n ware verhaal en onthou ‘n teelepel boeggoe brandewyn op ‘n halwe
glas port, nie helfte/helfte nie, behalwe as jy wil gevonk raak 😉
boeggoe, dronk, dronkenskap, geswaal, Griep, port
12 thoughts on “Boeggoe en port”
Augustus 8, 2018 at 10:09 vm
Haha, ek hoop jy voel beter, die griep wil-wil so vat aan my lyf, maar ons gaan Calitzdorp toe vir die naweek en daar’s baie port daar, moet net onthou van die boegoe, en net ‘n teelepel. Aan die ander kant, dalk wil ek gevonk raak
Augustus 8, 2018 at 3:04 nm
niks lekkerder as om op boeggoe en port gevonk te raak nie. Die kombinasie is ‘n boeket van heerlike vervrissende klanke op die palet… en dit werk genuine vir griep, op dieregte en verkeerde dossis. My griep is oor, ek wonder hoekom… 😉
Augustus 8, 2018 at 10:21 vm
Ai Wolfie, ek het nou so lekker gelag vir hierdie! Wel, hopelik is jou griep nou versuip deur die port en boegoe…sterkte!
Augustus 8, 2018 at 3:07 nm
my griep het lekker gedrink, dankie 😉 Ek was net lusom ‘n bietjie humor uit te deel op my blog. Lag isso lekker, mens vergeet soms daarvan. Mens het daardie gereelde dosis endorfiene nodig.
Augustus 8, 2018 at 3:08 nm
Beslis…ek het hard gelag!
Augustus 8, 2018 at 6:36 nm
Wonderlik Wolfie, ek hoop jy het die griep weggedrink en -gelag vir ‘n baie lang tyd.
Augustus 8, 2018 at 6:38 nm
Ja ek het 😀 het jy al boeggoe en port probeer? Dit werk nogal (net reg meng hehe)
Augustus 8, 2018 at 6:41 nm
O hemel nee, ek kry babelas om van te sterf as ek aan ‘n wynbottel se prop ruik. Ek suffer maar liewer deur die griep.
Augustus 8, 2018 at 6:43 nm
Ouch… ja ek ken mense wat ook so is. Die frank vrug sap is nie vir almal nie.
Augustus 11, 2018 at 12:59 vm
Die mengsel, het jou goed laat dig. Doen dit meer gereeld, al het jy nie griep nie. Ek moet boegoe, in die hande kry. Port is hier, maar nie boegoe nie. Dankie vir die lekker skryf, al was die oorsaak, ‘n nare griep.
Augustus 16, 2018 at 12:44 vm
Boeggoe is nogal skaars om te kry. Ek is mal oor die aroma en smaak. Dankie vir die kompliment
Augustus 18, 2018 at 1:12 nm
Komieklik…lekker om te lees 😉
Die foto is by Kiki’s geneem…op daai bed met die koper knoppe